Subrip-Διορθώσεις ΕΡΓΑΣΤΗΡΙ ΥΠΟΤΙΤΛΩΝ
Συγχρονισμός: amerzone
ΕΞΑΙΡΕΤΙΚΑ ΔΥΝΑΤΑ ΚΑΙ ΑΠΙΣΤΕΥΤΑ ΚΟΝΤΑ
Οι ζωντανοί σήμερα είναι πολύ περισσότεροι...
...απ' όλους τους νεκρούς από καταβολής κόσμου.
Μα ο αριθμός των νεκρών αυξάνεται συνέχεια.
Σε λίγο, δε θα υπάρχει χώρος για να τους θάβουν.
Γιατί δεν τους θάβουν σε ουρανοξύστες κάτω από τη γη;
Θα 'ναι χτισμένοι κάτω από τους ουρανοξύστες των ζωντανών.
Θα θάβουν ανθρώπους 100 ορόφους κάτω από τη γη.
Κάτω απ' τις πόλεις των ζωντανών, θα υπάρχουν πελώριες νεκροπόλεις.
Ξέρει κανείς ότι το φέρετρο είναι άδειο;
Έπρεπε να βάλουμε κάτι μέσα. Παπούτσια έστω.
Είναι ψεύτικη κηδεία.
Σαν κηδεία χρυσόψαρου.
Άσ' το τώρα, Όσκαρ.
Είναι τελείως παράλογο.
Θα κατεβαίναμε με ασανσέρ, για να επισκεφτούμε τους νεκρούς μας.
Όπως περνάμε τη γέφυρα για να πάμε στους φίλους μας στο Μπρούκλιν.
Ο μπαμπάς έλεγε ότι η Νέα Υόρκη είχε μια έκτη συνοικία...
...ακριβώς δίπλα στο Μανχάταν.
Αλλά δεν πηγαίνει κανείς πια εκεί...
...γιατί χάθηκε και κανείς δεν ξέρει πού είναι.
Λοιπόν, αφού είσαι τόσο έξυπνος...
...για έλα να βρούμε την Έκτη Συνοικία.
Εντάξει.
Τι να κάνω;
Τι πα να πει "τι να κάνεις";
Τι πρέπει να βρω;
Τι στοιχεία έχουμε;
Σήκωνε τους ώμους, λες και δεν καταλάβαινε τι του έλεγα.
Μου άρεσε αυτό.
Ήταν το αγαπημένο μου παιχνίδι με τον μπαμπά.
Το λέγαμε "αναγνωριστική αποστολή".
Βρήκα ένα στοιχείο από κάθε δεκαετία του εικοστού αιώνα.
Έχεις φάει πετριά.
Κανονική πετριά!
Η αναζήτηση της Έκτης Συνοικίας ήταν η μεγαλύτερη αποστολή.
Ερασιτέχνης εντομολόγος, γαλλόφιλος...
...ερασιτέχνης αρχαιολόγος, κομπιουτεράς.
Γιατί "ερασιτέχνης";
Κομπλιμέντο είναι.
Ερασιτέχνης ειρηνιστής, έβαλες;
"Ειρηνιστής".
- Ερασιτέχνης εφευρέτης. - Εφευρέτης, καλό.
Έτοιμη η επαγγελματική σου κάρτα.
Ο μπαμπάς σχεδίαζε τις αποστολές έτσι ώστε να μιλάω με κόσμο.
Ήξερε ότι είχα δυσκολία σε αυτό.
Τι θες;
Εσείς τι λέτε;
Χρήσιμο.
Πες μου τουλάχιστον αν είμαι σε καλό δρόμο.
Αν δε μου πεις, δε γίνεται να πετύχω.
Μπορείς να το σκεφτείς κι ανάποδα:
Δε γίνεται να αποτύχεις.
Ορίστε. Ευχαριστώ πολύ.
ψάξε ασταμάτητα
Το Σέντραλ Παρκ δεν ήταν στο σημείο που είναι σήμερα.
Ο μπαμπάς είπε ότι βρισκόταν στο κέντρο της Έκτης Συνοικίας.
Τεράστιοι γάντζοι βυθίστηκαν στη γη...
κι όλοι οι κάτοικοι της Νέας Υόρκης έσυραν το πάρκο...
...απ' την Έκτη Συνοικία στο Μανχάταν, λες κι ήταν χαλί.
Βρήκα κάτι, όβερ.
Σε ποια περιοχή, Όσκαρ; Όβερ.
Στη ζώνη Ε-3. Όβερ.
Ο μπαμπάς έλεγε ότι τα στοιχεία στο Σέντραλ Παρκ...
...είναι η μόνη απόδειξη ότι η Έκτη Συνοικία όντως υπήρξε.
Τι είναι αυτό;
Ήταν του πατέρα μου. Μου την έδωσε η γιαγιά.
Δεν ασχολήθηκα και πολύ.
Αυτό τι είναι;
Λήψεις της γιαγιάς από οικογενειακές στιγμές.
Χρόνια έχω να τις δω.
Ξέρεις πώς ήταν ο πατέρας σου;
Δεν έχω ιδέα.
Ξέρω μόνο ότι ήταν από τη Δρέσδη της Γερμανίας...
κι ότι τα βρήκε σκούρα στη ζωή του...
...γι' αυτό αποφάσισε να μας παρατήσει.
- Αυτό είναι όλο; - Αυτό.
ΣΕΛ ΚΑΙ ΥΙΟΣ ΕΡΓΑΣΤΗΡΙΟ ΚΟΣΜΗΜΑΤΟΠΟΙΙΑΣ
Πάντα ήθελες να γίνεις κοσμηματοποιός;
Μπορεί να ήθελα να γίνω επιστήμονας.
Δε θα το μάθω ποτέ.
Γιατί;
Γιατί είμαι κοσμηματοποιός.
Στρόμπερι Φιλντς.
Κάστρο Μπελβεντέρε.
Τι ψάχνει;
Θα σου πει ο ίδιος, μόλις το βρει.
Θα τον κάνω να γυρίσει όλο το πάρκο...
...και να μιλά σε όποιον συναντά.
Η μεγαλύτερη αναγνωριστική αποστολή.
Του βάζεις δύσκολα.
Τα εύκολα δεν έχουν αξία.
Τι άνθρωπος θα γίνει όταν μεγαλώσει;
Δεν ξέρω. Βασίζομαι σ' εσένα.
Λες να ερωτευτεί κι αυτός μια καταπιεστική...
- Καταπιεστική; - Όχι, πανέμορφη...
...καστανόξανθη κυρία που θα τον κάνει ό,τι θέλει;
Θα τον βάζει να υπογράφει επιταγές.
Έλα, η τελευταία σου είναι. $71,40.
- $71,40. - Πού πας;
Ώρα για ύπνο!
Υπήρχε στ' αλήθεια Έκτη Συνοικία;
Για να πιστέψεις κάτι, πρέπει να υπάρχουν λόγοι.
Τι λόγοι;
Τα στοιχεία, φυσικά.
Ποια στοιχεία;
Ποια στοιχεία; Μα τα στοιχεία!
Τα περίεργα απολιθώματα του Σέντραλ Παρκ.
Το παράξενο pΗ του υδραγωγείου.
Και, φυσικά, οι κούνιες.
Η εφημερίδα λέει ότι...
...βρέθηκε ένα σημείωμα κάτω από μια κούνια του Σέντραλ Παρκ.
Ύστερα από επιστημονικές έρευνες...
που εσύ λόγω ηλικίας κι εγώ λόγω χαζομάρας δεν καταλαβαίνουμε...
ανακάλυψαν ότι το σημείωμα γράφτηκε...
...στην Έκτη Συνοικία.
Και τι έγραφε;
Καταπληκτική ερώτηση.
Για να δούμε.
Δε λέει. Θα έπρεπε, αλλά δε λέει.
- Για να δω. - Τι να δεις;
Όχι, δε θα δεις τίποτα.
Αυτή ήταν η τελευταία μας συζήτηση.
- Δώσ' τη μου! - Πίσω σου, πίσω σου είναι!
Η επόμενη φορά που άκουσα τη φωνή του μπαμπά...
...ήταν όταν γύρισα από το σχολείο, την απαίσια μέρα.
Βλαμμένο!
Λόγω του γεγονότος, σχολάσαμε νωρίτερα.
Φρίκη.
Απαγορεύεται το κάπνισμα. Θα βρεις μπελά.
Από μπελάδες άλλο τίποτα σήμερα. Πού 'ναι οι γονείς σου;
Μήπως κατέβηκε κανείς στο κέντρο;
Η μαμά είναι στη δουλειά κι ο μπαμπάς σ' ένα ραντεβού.
Και να μη σε νοιάζει, μαρουλάκα.
Άντε χε, Όσκαρ.
Πάρε μου μια σκνίπα.
Θεέ μου.
Πρώτο μήνυμα 11 Σεπτεμβρίου, 8:56 π.μ.
Είσαι εκεί;
Αν είσαι εκεί, σήκωσέ το, αγάπη μου.
Σε πήρα στο γραφείο, μα δεν το σήκωσε κανείς.
Έχει συμβεί κάτι. Είμαι καλά.
Μας λένε να μείνουμε εδώ και να περιμένουμε την πυροσβεστική.
Μη φοβάσαι. Θα σε ξαναπάρω μόλις μάθω τι ακριβώς έχει συμβεί.
Είμαι καλά, μην ανησυχείς. Θα σε ξαναπάρω.
Δεύτερο μήνυμα 11 Σεπτεμβρίου, 9:12 π.μ.
Είσαι εκεί; Ναι; Εγώ είμαι πάλι.
Μ' ακούς;
Κρίμα, ήλπιζα να σε βρω σπίτι.
Δεν ξέρω αν έμαθες τι συνέβη. Θέλω να ξέρεις ότι είμαι καλά.
Είμαστε εντάξει. Περιμένουμε να μας πούνε τι να κάνουμε.
Γίνεται χαμός εδώ. Περιμένουμε την πυροσβεστική.
Αν μια μέρα εκραγεί ο ήλιος...
...θα το μάθουμε οκτώ λεπτά αργότερα.
Τόσο χρόνο χρειάζεται το φως για να φτάσει ως εδώ.
Για οκτώ λεπτά, ο κόσμος θα ήταν ακόμα λαμπερός...
...και θα νιώθαμε ζεστασιά.
Ένα χρόνο μετά το θάνατο του πατέρα μου...
είχα ακόμα την αίσθηση ότι τα οκτώ μου λεπτά μαζί του...
...τελείωναν.
Δεν είχα ανοίξει την ντουλάπα του μπαμπά μου από την απαίσια μέρα.
Η μαμά δεν είχε πειράξει τα πράγματά του.
Ήταν όλα στη θέση τους.
Όσκαρ, είσαι καλά;
Εδώ Όσκαρ Σελ.
Γιαγιά. Γιαγιά, είσαι ξύπνια;
Όβερ.
Γιαγιά.
Εδώ γιαγιά. Τι έχεις, μωρό μου; Δεν μπορείς να κοιμηθείς;
Θες να έρθω εκεί; Όβερ.
Σου είχε μιλήσει ποτέ ο μπαμπάς για ένα κλειδί; Όβερ.
Κλειδί;
Δε θυμάμαι. Τι κλειδί;
Τι κλειδί είναι αυτό;
Όβερ.
Ο νοικάρης είναι εκεί;
Ο νοικάρης; Όχι. Ποτέ δε γυρίζει τόσο νωρίς.
Η γιαγιά είχε νοικιάσει ένα δωμάτιο σε κάποιον...
...λίγο μετά την απαίσια μέρα.
Η πόρτα του είναι πάντα κλειστή. Γιατί δεν τον έχω γνωρίσει;
Του αρέσει η ησυχία.
Γιατί δε μου λες τίποτα γι' αυτόν;
Είναι κάποιος από τα παλιά. Έλα, παίξε τώρα.
- Πόσο θα μείνει εδώ; - Ποτέ δε μένει πολύ καιρό κάπου.
Είναι επικίνδυνος;
Αν τον δεις ποτέ, μην του μιλήσεις.
Θυμώνει εύκολα. Έλα, παίξε.
Τι βρήκες, Όσκαρ; Όβερ.
Όσκαρ, μ' ακούς;
Όσκαρ.
Είναι για κάποια θυρίδα.
Δε μοιάζει μ' αυτά. Είναι πιο χοντρό, δε σπάει εύκολα.
Αλλά δεν είναι κλειδί χρηματοκιβωτίου.
Μπορεί να είναι από τραπεζική ή ταχυδρομική θυρίδα.
Και είναι παλιό. Ίσως 20 ή 30 χρονών.
Πώς θα βρω την εταιρεία που το έφτιαξε;
- Ο καθένας μπορεί να το φτιάξει. - Πώς θα βρω την κλειδαριά του;
Δεν μπορώ να σε βοηθήσω. Δοκίμασέ το σε όποια κλειδαριά βρίσκεις.
Δεν ξέρεις ποτέ τι μπορείς ν' ανοίξεις με ένα κλειδί.
Αυτό μ' αρέσει με τα κλειδιά. Όλα τους ανοίγουν κάτι.
Ένα, παρακαλώ.
Δεν έχεις σχολείο σήμερα;
Είναι η επέτειος του Μάρτιν Λούθερ Κινγκ.
Δεύτερο ψέμα.
Το πρώτο το είπα το πρωί στη μαμά. Έκανα τον άρρωστο.
Θα κολλήσω τους συμμαθητές μου. Είμαι κινητή εστία μικροβίων.
Η αργία για τον Μάρτιν Λούθερ Κινγκ είναι τον Ιανουάριο.
Παλιά. Τώρα έχει αλλάξει.
Να και το τρίτο ψέμα.
Περίμενε, Όσκαρ.
Ποιος είναι ο "Μπλακ"; Στο φάκελο.
Τον γνωρίζεις;
Ίσως ξέρει κάτι για το κλειδί.
Είστε καταπληκτικός κλειδαράς. Ευχαριστώ.
- Τι τα θες αυτά; - Έχω εργασία για την απογραφή.
Τέταρτο ψέμα.
Δεν έχεις σχολείο σήμερα;
Μου είπαν ότι ξέρω ήδη πάρα πολλά.
Μπλακ, Μπλακ, Μπλακ.
Αυτός ο "Μπλακ" είναι σίγουρα κάποιο πρόσωπο.
Πιθανόν κάποιος που γνώριζε τον μπαμπά.
472.
Πού τον ήξερε όμως; Και πώς θα τον βρω;
Μήπως ήταν αναγνωριστική αποστολή;
Λάγος, Νιγηρία.
Οι αποστολές του μπαμπά είχαν πάντα ένα ταξίδι.
...2.278,3 ναυτικά μίλια.
Βραζιλία!
Και πάντα τις σχεδίαζε μέχρι την τελευταία λεπτομέρεια.
Οκτώ χιλιόμετρα την ώρα.
Επτακόσια.
Τι άλλο μπορεί να ήταν;
Κάθε κλειδί ξεκλειδώνει μια κλειδαριά.
Και κάθε όνομα ανήκει σε ένα πρόσωπο.
Γύρισα.
Σίγουρα υπήρχε μια κλειδαριά.
Θα την έβρισκα γιατί το ήθελε ο μπαμπάς.
Θα την έβρισκα, γιατί ήταν ο μόνος τρόπος...
...να παρατείνω τα οκτώ μου λεπτά μαζί του.
Ίσως μπορούσα να τα παρατείνω για πάντα.
Έβαλα στο σακίδιό μου τα βασικά που χρειαζόμουν για επιβίωση.
Την αντιασφυξιογόνο μάσκα...
...που μου 'χε πάρει η γιαγιά μετά την απαίσια μέρα.
Το ντέφι μου, που με έκανε να ηρεμώ.
Κιάλια, φυσικά.
Δεν έπρεπε να κουβαλάω πολύ βάρος.
Το ημερολόγιο της αποστολής.
Τη φωτογραφική μηχανή του παππού μου.
Το χρονικό του χρόνου. Μου το διάβαζε ο μπαμπάς.
Κινητό.
Τα αγαπημένα μου μπισκότα με γέμιση σύκου.
Το κλειδί, φυσικά.
Και το μήνυμα του μπαμπά, που έλεγε να κοιτώ ασταμάτητα.
Θα κοιτώ ασταμάτητα.
Πού πας;
Έξω.
Πού;
Σου είπα, στην εκδήλωση για το κόμικ, με τον Μιντς. Θα γυρίσω.
Πέμπτο ψέμα. Εκτός από το "θα γυρίσω".
Μην κλείσεις το κινητό σου. Να με παίρνεις κάθε μία ώρα.
Ακούς τι σου λέω;
Δεν ήξερα τι με περίμενε.
Το στομάχι μου πονούσε και τα μάτια μου γέμιζαν δάκρυα.
Όμως τίποτα δεν μπορούσε να με σταματήσει.
Ούτε καν εγώ ο ίδιος.
Πρώτος προορισμός: Άμπι Μπλακ, Φορτ Γκριν, Μπρούκλιν.
Πήγαινα με τα πόδια, γιατί τα μέσα μεταφοράς με τρόμαζαν.
Κάποια πράγματα πάντα με δυσκόλευαν.
- Το ασανσέρ λειτουργεί, ξύπνιε. - Το ξέρω, χαζέ.
Μετά την απαίσια μέρα, προστέθηκαν κι άλλες φοβίες.
Οι γέροι...
οι άνθρωποι που τρέχουν...
τα αεροπλάνα...
τα ψηλά πράγματα...
...τα μέρη όπου μπορεί να εγκλωβιστείς.
Τα εκκωφαντικά πράγματα. Τα ουρλιαχτά, τα κλάματα.
Τα χαλασμένα δόντια, οι παρατημένες τσάντες...
τα πεταμένα παπούτσια, τα παιδιά χωρίς γονείς...
τα κουδουνίσματα, ο καπνός, το κρέας...
οι άνθρωποι που κοιτούν ψηλά, οι πύργοι, τα τούνελ...
...η φασαρία, τα φώτα, τα φτερά.
Ιδίως στις γέφυρες, παθαίνω πανικό.
- Έλα, προσπάθησε. - Δεν μπορώ.
Αν δεν προσπαθήσεις, πώς θα μάθεις;
- Προσπάθησε. - Μην απογοητεύεσαι μαζί μου!
Έλα, πάρε το χυμό σου.
Η γιαγιά σου με έφερνε σ' αυτές τις κούνιες.
Η αγαπημένη μου ήταν...
μία, δύο...
...η τρίτη από δεξιά.
Νόμιζα ότι πήγαινε πιο ψηλά από τις άλλες.
Όταν όλοι έφευγαν...
...εγώ έκανα κούνια.
Ήμουν μόνος. Εγώ και οι κούνιες.
Σκεφτόμουν πολύ πάνω στην κούνια, ιδίως όταν έμαθα να πηγαίνω ψηλά.
Πήγαινα όσο πιο ψηλά μπορούσα.
Έφτανα στο πιο ψηλό σημείο...
...και μετά πηδούσα.
Για μια στιγμή, ένιωθα ελεύθερος σαν πουλί.
Προσπάθησε, Όσκαρ.
- Θα τα δεις όλα διαφορετικά. - Θα χτυπήσω.
Εντάξει, μην πηδήξεις.
Πάμε σπίτι;
Εμπρός για το Φορτ Γκριν!
Φορτ Γκριν!
- Τι κάνεις εδώ; - Γεια σας, λέγομαι Όσκαρ Σελ.
Μήπως ξέρατε τον πατέρα μου, τον Τόμας Σελ;
- Είστε η Άμπι Μπλακ; - Ναι.
Ξέρω ότι σας το λένε συνέχεια.
Το λεξικό, στο λήμμα "πανέμορφη", έχει τη φωτογραφία σας.
Άμπι, έλα επιτέλους.
- Τι κάνεις εκεί; - Μπορώ να περάσω;
- Είναι κάπως ακατάλληλη στιγμή. - Γιατί;
- Έχω δουλειά. - Πάω να φτιάξω τα πράγματά μου.
Κι εγώ.
Τι δουλειά, δηλαδή;
- Τι σε νοιάζει εσένα; - Είναι ρητορική η ερώτηση;
Θα έμπαινα μέσα, ο κόσμος να χαλούσε.
Διψάω πάρα πολύ.
Έβδομο ψέμα.
Τι θες να πιεις;
Φραπέ με γάλα.
Θα 'ρθεις;
Μ' αρέσει αυτό.
Κι εμένα μ' άρεσε.
- Ξέρετε πολλά για τους ελέφαντες; - Ιδέα δεν έχω.
Εγώ ξέρω πολλά.
Αυτός εδώ είναι αφρικανικός ελέφαντας.
Μια κυρία έμεινε 10 χρόνια στο Κονγκό.
Ηχογραφούσε ελέφαντες, για να δει πώς επικοινωνούν.
Πού έχεις βάλει τα πράγματά μου;
Πέρσι, έπαιξε τις ηχογραφήσεις στους ελέφαντες.
Φοβερό. Έπαιξε τη φωνή...
ενός νεκρού ελέφαντα στην οικογένειά του...
...κι εκείνοι τον θυμήθηκαν. Πλησίασαν το τζιπ της.
Τι να ένιωσαν άραγε όταν άκουσαν τη φωνή του;
Δεν ξέρω.
Φεύγω. Θα σου τηλεφωνήσω σ' ένα τέταρτο.
Έκλαψαν;
Μόνο οι άνθρωποι κλαίνε με δάκρυα.
Κι όμως, ο ελέφαντας στη φωτογραφία κλαίει.
Μάλλον την επεξεργάστηκαν στον υπολογιστή.
Μην κλαίτε.
Γεια σου, Μπομπ, τι κάνεις; Πολύ καλά.
Η οικογένεια καλά; Μπράβο.
Κι εμείς μια χαρά είμαστε.
Θα τα πούμε στο γραφείο στις τρεις.
Ποιος είναι αυτός;
Ο άντρας μου.
Θα σου φαίνεται παράξενο όλο αυτό.
Πολλά μου φαίνονται παράξενα.
Μου λένε ότι είμαι παράξενο παιδί.
Μια φορά μου έκαναν εξετάσεις για σύνδρομο Άσπεργκερ.
Ο μπαμπάς έλεγε ότι όσοι το έχουν είναι έξυπνοι...
...μα λίγο αδέξιοι. Οι εξετάσεις δεν έδειξαν ξεκάθαρα.
Σίγουρα δεν τον γνωρίζατε; Τόμας Σελ.
Ήταν στο κτήριο.
Την 11η Σεπτεμβρίου.
Ψάχνω την κλειδαριά γι' αυτό το κλειδί.
Ήταν του πατέρα μου.
Συγγνώμη, δεν ξέρω τίποτα για τον πατέρα σου και το κλειδί.
Μου τη δίνετε λίγο;
Σου τη χαρίζω.
Νόμιζα ότι σας άρεσε.
Πολλά θ' αλλάξουν τώρα εδώ.
Μπορώ να σας φιλήσω;
Είσαι πολύ γλυκό παιδί.
Αλλά δεν είναι τόσο καλή ιδέα.
Να σας τραβήξω μια φωτογραφία, για να σας θυμάμαι;
Πώς ήταν η εκδήλωση για το κόμικ;
Πού ήσουν όλη μέρα;
Άνοιξέ μου.
Όσκαρ, ξεκλείδωσε, σε παρακαλώ.
Όσκαρ.
Μ' ακούς, Όσκαρ; Άνοιξέ μου.
Όσκαρ, σε παρακαλώ, άνοιξέ μου.
Γιατί θες να μπεις μέσα;
Για να σου πω ότι σ' αγαπώ.
Ήλπιζα να σε βρω σπίτι.
Δεν ξέρω αν έμαθες τι συνέβη. Θέλω να ξέρεις ότι είμαι καλά.
Είμαστε εντάξει. Περιμένουμε να μας πούνε τι να κάνουμε.
Γίνεται χαμός εδώ. Περιμένουμε την πυροσβεστική.
Τρίτο μήνυμα, 11 Σεπτεμβρίου, 9:58 π.μ.
Πρωτοφανής κατάρρευση των δύο πύργων.
Με 110 ορόφους ο καθένας τους...
γκρεμίστηκαν...
Όσκαρ.
Όσκαρ!
Είσαι καλά;
Ναι.
Σχολάσατε νωρίτερα σήμερα.
Ναι.
Ξέρεις τι συνέβη;
Ναι.
Όπου να 'ναι θα 'ρθει η μαμά.
Θα μείνεις εκεί κάτω να την περιμένεις;
Έτσι λέω.
Θες να μείνω να περιμένουμε μαζί;
Δε χρειάζεται.
Σίγουρα;
Ναι.
Σίγουρα;
Όσκαρ. Όσκαρ!
Όσκαρ!
Μήπως τηλεφώνησε ο μπαμπάς;
Άφησε μήνυμα στον τηλεφωνητή;
Το δίκτυο...
Το δίκτυο είναι κατειλημμένο.
Σε παρακαλώ, σε παρακαλώ.
Η κλήση σας δεν είναι δυνατή. Παρακαλώ, καλέστε αργότερα.
Το δίκτυο είναι κατειλημμένο.
Λόγω μεγάλου φόρτου κλήσεων, η κλήση σας δεν είναι εφικτή.
Μαμά, δεν ξέρω. Σου είπα ό,τι ήξερα.
Στα νοσοκομεία, κι όπου αλλού μπορούσα να τηλεφωνήσω.
Έτσι είναι αυτά τα τηλεφωνήματα.
Όχι, δε θέλω να έρθεις.
Δε θέλω να το κάνουμε χειρότερο για τον Όσκαρ.
Εντάξει, θα σε πάρω αν σε χρειαστώ.
Εγγραφή.
Εδώ οικεία Σελ. Είναι Τρίτη, 11 Σεπτεμβρίου.
Το γεγονός της ημέρας:
Απ' το κρύο εδώ στη Σιβηρία, η ανάσα παγώνει ακαριαία.
Αφήνει έναν ήχο που οι ντόπιοι αποκαλούν "ψίθυρος των άστρων".
Εδώ οικία Σελ...
Τώρα κανείς δε θα τα ακούσει όπως τα άκουσα εγώ.
Σαν να μην έγινε τίποτα.
Κάθε φορά που έβγαινα από το σπίτι, ένιωθα πιο ανάλαφρος...
...γιατί πήγαινα πιο κοντά στον μπαμπά.
Αλλά και πιο βαρύς, γιατί απομακρυνόμουν από τη μαμά.
Γιατί με κοιτάς έτσι;
- Πώς; - Σαν να έχω κάνει κάτι κακό.
- Έχεις το κινητό σου; - Εδώ είναι.
Σ' αγαπώ.
Ίσως έμεινε πίσω από την πόρτα ώσπου να φύγω.
Ή μπορεί και να έφυγε.
Ίσως μιλούσε πολύ σιγά, για να μην ακούω.
Η Χαζέλ Μπλακ έμενε στο Χάμιλτον Χάιτς.
Θεέ μου, προστάτεψε τον μικρό Όσκαρ.
Κάνε το θαύμα Σου γι' αυτόν.
Φύλαξέ τον υπό τη σκέπη Σου στο δρόμο που διάλεξε να πάρει.
Αμήν.
Να θυμάσαι, κάθε μέρα είναι ένα θαύμα.
Δεν πιστεύω στα θαύματα.
Αν βρεις την κλειδαριά αυτού το κλειδιού...
...θα είναι ένα θαύμα.
Άρχισα με ένα απλό πρόβλημα: Ένα κλειδί χωρίς κλειδαριά.
Έφτιαξα ένα ολόκληρο σύστημα.
Ανέλυσα τα πάντα σε μικρά κομμάτια.
Κάθε πρόσωπο ήταν ένας αριθμός σε μια γιγάντια εξίσωση.
Είναι από κάποια τραπεζική ή ταχυδρομική θυρίδα.
Είναι παλιό. Να δοκιμάσω αν ταιριάζει πουθενά;
Δεν έβρισκα άκρη όμως.
Οι άνθρωποι δεν είναι αριθμοί. Μοιάζουν περισσότερο με γράμματα.
Γράμματα που θέλουν να γίνουν ιστορίες.
Ο μπαμπάς έλεγε ότι οι ιστορίες είναι για να τις λέμε.
Μπράβο, το πόδι τώρα. Το πόδι!
Οι συναντήσεις μου με κάθε πρόσωπο που το έλεγαν Μπλακ...
...έπρεπε να διαρκούν έξι λεπτά.
Μα πάντα διαρκούσαν πολύ περισσότερο.
Όλοι μού έπαιρναν περισσότερο χρόνο...
...γιατί ήθελαν να με παρηγορήσουν για τον μπαμπά μου.
Και να μου πουν τις δικές τους ιστορίες.
Μα εγώ δεν ήθελα να παρηγορηθώ ούτε να κάνω φίλους.
Μουσείο, ταε κβο ντο, εκδήλωση για κόμικ.
Ήθελα να βρω την κλειδαριά.
156 μέρες διά 52 μάς κάνει τρία χρόνια.
Δεν έφτανα πιο κοντά τον μπαμπά μου.
Τον έχανα.
Τι θες, ρε κωλόπαιδο;
Βλάκα!
Όλοι σ' αυτή την πολυκατοικία είστε μαρουλάκες!
Δύσκολη μέρα σήμερα.
Θα σε ξαναπάρω.
Τέταρτο μήνυμα, 11 Σεπτεμβρίου...
- Όσκαρ, τι συμβαίνει; - Αν πεθάνω, δε θέλω να με θάψεις.
Είναι περασμένα μεσάνυχτα, Όσκαρ.
Υπόσχεσαι να μη με θάψεις όταν πεθάνω;
Δε θα πεθάνεις.
Θα ζήσεις πολλά-πολλά χρόνια.
Σίγουρα μ' αγαπάς;
Φυσικά και σ' αγαπώ.
Τότε να με βάλεις σε μαυσωλείο, πάνω από τη γη.
Πρέπει να συζητήσουμε.
Για το μαυσωλείο μου;
Όχι.
Γι' αυτό που γίνεται τόσον καιρό.
Γιατί δε μου μιλάς καθόλου;
Αφού τη μισή μέρα κοιμάσαι.
Και την άλλη μισή, δε θυμάσαι ότι κοιμόσουν.
Είσαι αυτό που λένε "απών γονιός".
- Μη μου λες κακίες. - Ποιο απ' όλα ήταν κακία;
Όλα αυτά που είπες.
Ο μπαμπάς έλεγε ότι η αλήθεια ελευθερώνει.
Ο μπαμπάς όμως έφυγε.
Μείναμε μόνο εμείς οι δύο.
Ένα και ένα τέταρτον, για την ακρίβεια.
- Μη φεύγεις, Όσκαρ, κάτσε εδώ! - Κι αν πεθάνω αύριο;
- Δε θα πεθάνεις. - Ούτε ο μπαμπάς ήξερε...
- ...ότι θα πέθαινε "αύριο". - Εσύ δε θα πεθάνεις.
Κι εσύ πού το ξέρεις; Αφού είσαι άσχετη.
Έθαψες ένα άδειο κουτί!
- Ε, και; Τίμησα τη μνήμη του. - Μη λες "ε, και".
Τα κύτταρα του μπαμπά είναι τώρα στις στέγες και τα ποτάμια!
Είναι στους πνεύμονες των ανθρώπων!
- Τον εισπνέουν καθημερινά! - Δεν είναι έτσι!
Κι εσύ πού το ξέρεις; Δεν έχεις ιδέα για άτομα και μόρια.
Μπορεί να είναι και στα σκατά των σκύλων στο Σέντραλ Παρκ.
- Φτάνει! Σταμάτα πια! - Συγγνώμη, "κακά" ήθελα να πω.
- Σταμάτα, είπα! - Την αλήθεια λέω.
Θες να γίνω παράλογος, επειδή πέθανε ο μπαμπάς;
- Όλα έχουν τη λογική τους. - Κάποια είναι παράλογα, Όσκαρ.
Δεν υπάρχει εξήγηση για όλα.
Είσαι χαζή! Είναι τελείως παράλογο!
Ένα κουτί ήταν! Ένα άδειο κουτί!
Το ξέρω! Το ξέρω!
Το έκανα για μένα και για σένα. Για να μπορέσουμε τουλάχιστον...
...να τον αποχαιρετήσουμε.
Γιατί έφυγε, Όσκαρ. Έφυγε και δε θα ξαναγυρίσει.
Ποτέ!
Δεν ξέρω γιατί κάποιος έριξε ένα αεροπλάνο σε ένα κτήριο.
Δεν ξέρω γιατί έχασα τον άντρα μου.
Όσο και να προσπαθήσεις, Όσκαρ, ποτέ δε θα το καταλάβεις...
...γιατί είναι παράλογο! Είναι τελείως παράλογο!
Είσαι μαρουλακισμένη και άσχετη!
Γιατί μου είπες ψέματα;
Πότε σου είπα ψέματα;
- Πού ήσουν; - Πότε;
- Την απαίσια μέρα. - Στη δουλειά ήμουν, το ξέρεις.
Δεν ήταν κανείς εδώ.
Μακάρι να ήμουν εδώ.
Αλλά δεν ήταν δυνατόν.
- Έπρεπε να το κάνεις. - Πώς να κάνω το αδύνατον δυνατόν;
Μακάρι να ήσουν εσύ.
Μακάρι να 'σουν εσύ στον πύργο κι όχι εκείνος.
Κι εγώ θα το ήθελα.
Δεν το πίστευα αυτό που είπα.
Το πίστευες.
Πήγαινε στο κρεβάτι σου τώρα.
- Έλα. - Λίντα.
Προσπαθούσα να σου τηλεφωνήσω. Έρχομαι σπίτι.
- Τόμας, μ' ακούς; - Ναι, σ' ακούω.
Είναι απίστευτο. Βλέπεις τι έχει γίνει;
Άκουσέ με, γιατί θέλουν κι άλλοι εδώ να τηλεφωνήσουν.
Θα είμαι στο σπίτι σε κάνα εικοσάλεπτο.
Άκουσε, είμαι στο Κέντρο Παγκόσμιου Εμπορίου.
Τι; Είσαι στο Κέντρο Παγκόσμιου Εμπορίου;
Είχα ένα ραντεβού. Μη φοβάσαι.
Μας λένε να περιμένουμε. Σπάσαμε ένα παράθυρο, για να μπει αέρας.
Πού είσαι;
Στον 106ο όροφο. Είμαστε καμιά πενηνταριά άτομα.
Άκουσέ με... Έλα σπίτι αμέσως.
Μη φοβάσαι, δεν παθαίνω τίποτα.
Πού είναι ο Όσκαρ;
Γυρίζει σπίτι. Άκουσέ με, θέλω να γυρίσεις αμέσως σπίτι.
Θα του τηλεφωνήσω, για να του πω.
Τι να του πεις;
Θα του εξηγήσω την κατάσταση.
Μας είπαν να περιμένουμε εδώ.
Έρχεται η πυροσβεστική. Είμαστε όλοι καλά. Περιμένουμε.
Τόμας.
- Πρέπει να περιμένουμε. - Τόμας...
- Εντάξει; - Όχι. Άκουσέ με.
Τόμας, άκουσέ με και κάνε αυτό που θα σου πω.
Βρες μια σκάλα, μ' ακούς;
Βρες μια σκάλα και γύρνα στο σπίτι μας.
Λίντα, πρέπει να κλείσω. Θέλουν κι άλλοι να τηλεφωνήσουν.
Μη φοβάσαι, δεν παθαίνω τίποτα.
Σταμάτα να το λες αυτό. Βρες μια σκάλα.
Λίντα, άκουσέ με. Μου ομόρφυνες τη ζωή.
Θέλω να ξέρεις ότι σ' αγαπώ πολύ.
Σ' αγαπώ πολύ.
Μίλα μου, μη σταματάς να μου μιλάς.
- Θα προσπαθήσω να σε ξαναπάρω. - Μίλα μου...
Γιαγιά, είσαι ξύπνια;
Όβερ.
Γιαγιά, ξύπνα, σε παρακαλώ. Όβερ.
Σε παρακαλώ. Όβερ.
Γιαγιά.
Ξέρω ότι κάποιος είναι εκεί.
Δε θα σε πειράξω. Τεσσάρων χρονών είμαι.
Εξηκοστό τέταρτο ψέμα.
ΣΥΓΓΝΩΜΗ ΔΕ ΜΙΛΑΩ
Ποιος είστε;
Ο ΝΟΙΚΑΡΗΣ
Είμαι ο Όσκαρ Σελ, ο εγγονός της γιαγιάς. Ξέρετε πού είναι;
ΔΕΝ ΕΙΝΑΙ ΕΔΩ
Βγήκε έξω τέτοια ώρα;
Ξέρετε πού πήγε; Είναι πολύ επείγον.
ΚΑΤΣΕ ΝΑ ΤΗΝ ΠΕΡΙΜΕΝΟΥΜΕ ΜΑΖΙ
Είστε άγνωστος;
Από τεχνική άποψη εννοώ.
Δεν πρέπει να μιλώ σε αγνώστους.
Γιατί δε μιλάτε;
Έχετε πρόβλημα στις φωνητικές χορδές;
Ή μήπως σας τρομάζει κάτι;
ΝΑΙ
Ωραία.
Πότε μιλήσατε τελευταία φορά;
Κάνετε ποτέ προσπάθειες να μιλήσετε;
Προσπαθήστε να μου πείτε κάτι.
Ελάτε.
"Με λένε Νοικάρη."
Έχετε βεβαρυμμένο ποινικό μητρώο;
ΟΧΙ
Μήπως είστε επαγγελματίας κακοποιός;
ΟΧΙ
Τότε τι είστε;
ΕΙΜΑΙ ΑΥΤΟ ΠΟΥ ΕΙΜΑΙ
Έπρεπε να το πω σε κάποιον. Δεν μπορούσα να το κρύβω άλλο.
Να σας μιλήσω εγώ για μένα;
Ο μπαμπάς μου πέθανε την 11η Σεπτεμβρίου.
Για ένα χρόνο, δεν έμπαινα στο δωμάτιό του.
Ήταν πολύ δύσκολο, έβαζα τα κλάματα.
Αλλά μια μέρα που η ψυχή μου φορούσε βαριά παπούτσια, μπήκα.
Παίζαμε τάε κβο ντο μαζί. Είχε πολλή πλάκα.
Όταν άνοιξα την ντουλάπα με τα πράγματά του...
ανέβηκα για να πιάσω την παλιά φωτογραφική μηχανή...
...κι έσπασα ένα γαλάζιο βάζο.
Μέσα, βρήκα ένα φάκελο με το όνομα "Μπλακ".
Ο μπαμπάς μού έχει αφήσει κάτι...
...σε ένα μέρος που ανοίγει με το κλειδί.
Το πήγα στον κλειδαρά... πέρασα τον Σταν.
Μια θυρίδα.
...στις πέντε συνοικίες.
Βρήκα 472 ανθρώπους με το όνομα "Μπλακ".
Μένουν σε 216 διευθύνσεις. Κάποιοι ζουν μαζί, προφανώς.
Αν επισκέπτομαι δύο κάθε Σάββατο κι αργία...
μείον τις σχολικές πρόβες για τον Άμλετ...
...θα μου πάρει τρία χρόνια για να πάω σε όλους.
Αλλά θα το κάνω: Θα πάω σε όλους τους Μπλακ...
...και θα βρω αυτό που μου άφησε ο μπαμπάς.
Το καλύτερο δυνατό σχέδιο.
Τους χώρισα σε ζώνες και είπα κι άλλο ψέμα στη μαμά μου.
Δεν ξέρει ότι πρέπει να βρω την κλειδαριά...
για να καταλάβω τα παράλογα...
...όπως ότι ένας άγνωστος σκότωσε τον μπαμπά μου!
Συναντώ ανθρώπους που δε μιλάνε Αγγλικά.
Η Χαζέλ Μπλακ προσεύχεται και μιλά με το Θεό.
Μα ο Θεός δε φύλαξε το γιο της...
...κι άφησε αυτούς να ρίξουν τα αεροπλάνα.
Σ' άλλο Θεό θα μιλά.
Γνώρισα έναν άντρα που είναι γυναίκα ταυτόχρονα.
Τον/τη φοβόμουν, γιατί ήταν πολύ διαφορετικός/διαφορετική.
Δεν ξέρω αν είχε πιπί ή πουλί, αλλά τι σημασία έχει;
Πως θα ήταν ο κόσμος αν είχαν όλοι το ίδιο κούρεμα;
Ο κ. Μπλακ κουφάθηκε όταν έχασε τη γυναίκα του.
Τον καταλαβαίνω, γιατί μου λείπει η φωνή του μπαμπά.
- Όταν μου 'λεγε "ξύπνα", ή... - Έλα να κάνουμε κάτι.
Πήγα στους δίδυμους ζωγράφους.
Και η αποθήκη δεν ήταν στοιχείο, μα μια ασήμαντη αποθήκη.
Και η Άστριντ Μπλακ ζωγραφίζει το ίδιο πρόσωπο, ξανά και ξανά.
Ο Μπόρις Μπλακ ήταν δάσκαλος στη Ρωσία...
...μα τώρα το μυαλό του πεθαίνει.
Ο Ράμος Μπλακ έχει κοτζάμ συλλογή νομισμάτων...
...μα δεν έχει να φάει.
Ο Άλαν Μπλακ έχει θέα στο πάρκο Γκράμερσι, μα όχι κλειδί.
Θα προτιμούσε να βλέπει ένα ντουβάρι.
Νιώθω ότι κοιτώ ένα ντουβάρι. Δοκίμασα το κλειδί σε 148 μέρη...
μα δε βρήκα αυτό που θέλει ο μπαμπάς μου να βρω...
...για να δω ότι μπορώ και χωρίς εκείνον.
Αρκετά για σήμερα.
Κι ακόμα φοβάμαι τα άγνωστα μέρη.
Απ' το φόβο μου, αγκαλιάζω το σώμα μου για να μη διαλυθεί.
Μα δεν ξεχνώ ποτέ αυτό που είπε στη μαμά μου:
Τα εύκολα...
Δεν έχουν αξία.
Φοβάμαι να βγαίνω έξω ή ν' ακούω πόρτες ν' ανοίγουν.
Και το μόνο που έμαθα από την ώρα που άρχισα είναι...
ότι ο μπαμπάς μού λείπει πιο πολύ...
...παρόλο που όλα αυτά γίνονται για να μη μου λείπει.
Πονάει πολύ.
Μερικές φορές μου 'ρχεται να κάνω κάτι πολύ κακό.
ΚΑΚΟ;
ΚΟΥΡΑΣΤΗΚΑ ΠΑΩ ΓΙΑ ΥΠΝΟ
ΜΗΝ ΠΕΙΣ ΣΤΗ ΓΙΑΓΙΑ ΣΟΥ ΟΤΙ ΜΙΛΗΣΑΜΕ
ΘΕΛΕΙΣ ΝΑ
Τι να θέλω;
ΨΑΞΟΥΜΕ ΜΑΖΙ;
Με τίποτα. Αποκλείεται. Όχι, όχι, όχι.
Ναι. Το άλλο Σάββατο, στις 7 το πρωί.
Πήγα 23 λεπτά και 37 δευτερόλεπτα νωρίτερα, για να είμαι σίγουρος.
Δεν ήξερα αν ήθελα να 'ρθει.
Δεν ήξερα ούτε αν δεν ήθελα να 'ρθει.
Στο τέλος της μέρας θα ήξερα.
ΠΟΥ ΠΑΜΕ;
Υπάρχουν κάποιοι κανόνες.
Δικαιούσαι δύο διαλείμματα για τουαλέτα και 19 λεπτά για φαγητό.
Απαγορεύεται να κοιτάς αξιοθέατα. Μπορείς όμως να τα σημειώνεις.
Θα ήθελα να απαντήσεις αυτές τις 15 ερωτήσεις για σένα.
Έλα.
Ο κανόνας Νο 4 λέει να μην περπατάς σαν χελώνα.
Τζιν Μπλακ, ζώνη Η. Περιοχή ΑQ-16 του χάρτη.
Στο Ροκαγουέις. Απέχει 18,2 χιλιόμετρα. Από 'δώ.
Δεν μπαίνω σε τρένα. Δεν είναι ασφαλή.
Είναι πιθανός στόχος, όπως όλα τα μέσα μεταφοράς.
Μπορεί κάποιος που δε σε ξέρει να σε κάνει πολτό.
Μη μου το κάνεις αυτό.
Είπε: "Δεν μπορώ να περπατήσω τόσο."
Είπε ότι για να 'ρθει μαζί μου...
...έπρεπε να μπω σε λεωφορείο ή τρένο.
Κι ότι το τρένο είναι πιο γρήγορο. Έγραψε:
"Δεν έχεις να φοβάσαι τίποτα." Κι εγώ του είπα:
Εύκολο να το λες εσύ!
Στην πραγματικότητα... δεν ήταν.
ΠΡΕΠΕΙ ΝΑ ΑΝΤΙΜΕΤΩΠΙΖΟΥΜΕ ΤΟΥΣ ΦΟΒΟΥΣ ΜΑΣ
ΣΚΕΨΟΥ ΤΟ ΤΙΠΟΤΑ
"Σκέψου το τίποτα"; Αυτό είναι οξύμωρο.
Οξύμωρο είναι όταν δύο λέξεις είναι αντιφατικές μεταξύ τους.
Με τον μπαμπά μου παίζαμε πόλεμο οξύμωρων.
Πραγματικό ψέμα.
Εκκωφαντική σιωπή.
Γνήσιο αντίγραφο.
Βρέθηκε αγνοούμενος!
ΜΑΘΗΤΕΥΟΜΕΝΟΣ ΔΑΣΚΑΛΟΣ
"Μαθητευόμενος δάσκαλος";
Υγρό αέριο.
Προφανής ασάφεια.
Ζωντανός νεκρός!
"Περίπου ακριβές."
Αυθεντικό ιμιτασιόν.
Κατά λάθος εξεπίτηδες.
Μυρμήγκι γίγας.
Παρόλο που δεν έλεγε λέξη...
για πρώτη φορά μετά το θάνατο του μπαμπά...
...ένιωθα ότι είχα κάποιον να μιλήσω.
Δεν είναι κανείς εδώ.
Αν ξαναχτυπήσεις το κουδούνι, πέθανες!
- Τι κάνεις εκεί; - Πάρε δρόμο!
Ε, εσύ εκεί!
Τι κάνεις με τη φωτογραφική μηχανή;
Πώς έχασες τη λαλιά σου;
Έκανα εκτενή έρευνα.
Ιατρικά, είναι αδύνατον να μείνεις μουγγός.
Εκτός αν σου κόψουν τις φωνητικές χορδές...
...ή αν πάθεις καρκίνο του λάρυγγα.
Αλλιώς είναι "μια υστερική αντίδραση...
σε κάποιο τραυματικό γεγονός...
κατά το οποίο το άτομο αποφασίζει να μην ξαναμιλήσει...
...διότι η ομιλία αναπαράγει το γεγονός."
Σκέφτηκα ότι ίσως σε ενδιέφερε.
Στάσου! Δεν μπορώ να περάσω τη γέφυρα. Είναι επικίνδυνη.
Μπορεί να καταρρεύσει.
Δε βλέπω από τόσο μακριά.
Έγραψε: "Αν περάσεις τη γέφυρα, θα σου πω την ιστορία μου."
Περίμενε! Πας πολύ γρήγορα! Περίμενέ με!
Έγραψε επίσης: "Να κάνουμε ένα διάλειμμα να συζητήσουμε."
Δε γίνεται! Ακόμα δεν ξεκινήσαμε.
Περίμενε εδώ.
Μη μ' αφήνεις!
Είναι κανείς εδώ;
Μ' ακούτε;
Δεν είναι κανείς εδώ!
Υποσχέθηκες να μη μ' αφήσεις.
Τι λέει;
Ναι...
Λέει: "Έζησα σε πολλά μέρη...
...αλλά γεννήθηκα στη Γερμανία.
Μετά τον πόλεμο, παντρεύτηκα.
Απέκτησα ένα παιδί, αλλά φοβήθηκα να γίνω πατέρας.
Όταν ήμουν μικρός, ήμουν σε ένα καταφύγιο με τους γονείς μου.
Έσκασε μια βόμβα και σκοτώθηκαν και οι δύο."
Τότε έχασες τη μιλιά σου;
Θα σου φέρω ένα αναψυκτικό, μικρέ.
Τότε έχασες τη μιλιά σου;
ΟΧΙ ΝΑΙ
ΕΓΩ ΔΕ ΣΕ ΡΩΤΩ ΓΙΑ ΟΛΑ ΜΗ ΜΕ ΡΩΤΑΣ ΚΙ ΕΣΥ
Θέλω να συνεχίσεις να έρχεσαι μαζί μου.
Ανασήκωσε τους ώμους του όπως ο μπαμπάς μου.
Μου άρεσε αυτό.
Ερχόταν μαζί κάθε Σάββατο και Κυριακή επί ένα μήνα.
Πήγαμε σε 37 Μπλακ.
ΓΚΛΕΝΤΕΪΛ
Όχι, όχι.
Να είσαι πιο προσεκτικός.
Η Κάσιντι Μπλακ δε μένει στο Γκλεντέιλ.
Θα σε βοηθήσω.
Η Ορέλια Μπλακ στο Γουαϊτστόουν.
Ο Μπαζ Μπλακ στο Φλάσινγκ.
Η Μπι Μπλακ στο Ροζεντέιλ.
Ο Μπ. Τζ. Μπλακ στο Σανισάιντ. Εντάξει;
Αύριο θα πάμε στον Αμάρα Μπλακ.
Ζώνη JJ, σημείο ΑΝ-50 στο χάρτη. Μιλ Μπέισιν.
ΠΑΙΡΝΟΥΜΕ ΡΕΠΟ ΝΑ ΠΑΜΕ ΣΙΝΕΜΑ;
Κανόνας Νο 7: Τίποτα δεν μπαίνει εμπόδιο στην έρευνα.
Γεια σας, λέγομαι Όσκαρ Σελ. Ο μπαμπάς...
Λάθος δρόμος!
Σ' αρέσει;
Δε σε μαλώνω που περπατάς αργά. Ξέρω ότι δεν μπορείς.
Ούτε γκρινιάζω που πας τουαλέτα κάθε 20 λεπτά...
...γιατί δεν μπορείς να κρατηθείς.
Μπορείς όμως να φας λίγο πιο γρήγορα.
Τζέιμς Μπλακ, Ντον Μπλακ, Έιμος Μπλακ...
...Γκάθρι Μπλακ και οι τρεις Μπεν Μπλακ.
Τζίφος.
ΑΡΚΕΤΑ ΓΙΑ ΣΗΜΕΡΑ
Δεν τελειώσαμε.
Τι θα γίνει; Θα πάω ποτέ σπίτι μου;
Ένα λεπτό, σε παρακαλώ!
Ωραία.
Μπεν Μπλακ.
Γκάθρι Μπλακ.
Έιμος Μπλακ.
Θες αντικλείδι!
ΣΤΑΜΑΤΑ
Δεν μπορώ!
Θα μου πεις την αλήθεια σ' αυτό που θα σε ρωτήσω;
Ακόμα κι αν με πληγώσει;
Πιστεύεις ότι υπάρχει κλειδαριά;
ΝΑΙ
Αλήθεια;
Αλήθεια αλήθεια;
Πιστεύεις ότι θα τη βρω;
ΟΧΙ
Ούτε εγώ είμαι σίγουρος.
ΤΟΤΕ ΝΑ ΣΤΑΜΑΤΗΣΟΥΜΕ ΤΟ ΨΑΞΙΜΟ
Θέλω να σου δείξω κάτι.
Δεν ήμουν σίγουρος, γι' αυτό δεν έλεγα τίποτα.
Αλλά το ένιωθα διαρκώς.
Το περπάτημά του, το σήκωμα των ώμων του...
Άσε που η γιαγιά δε μιλούσε ποτέ γι' αυτόν.
Πρέπει να είναι ο παππούς μου.
Η μαμά μου λείπει.
Από 'δώ.
Μπορείς να κάτσεις στο κρεβάτι μου.
Αυτά τα εκτύπωσα από το ίντερνετ.
Μπορεί να είναι αυτός.
Ή αυτός.
Φοράει τα ίδια ρούχα.
Όταν το μεγεθύνω και μεγαλώνουν οι κουκκίδες...
...δε μοιάζει με άνθρωπο. Καμιά φορά νομίζω ότι φοράει γυαλιά.
Μπορεί να είναι η ιδέα μου.
Μπορεί κι άλλα παιδιά να βλέπουν τον μπαμπά τους.
Να τι ήθελα να σου δείξω.
Την απαίσια μέρα, ο μπαμπάς άφησε έξι μηνύματα στον τηλεφωνητή.
Μόνον εγώ τα άκουσα.
Η ΜΑΜΑ ΣΟΥ;
Ιδίως αυτή δεν τα άκουσε.
Το πρώτο ήταν στις 8:56.
Περίμενα να μπω στο σχολείο.
Έπαιζα με τον Μιντς. Χαζολογούσαμε.
Είσαι εκεί;
Σε πήρα στο γραφείο, μα δεν το σήκωσε κανείς.
Έχει συμβεί κάτι. Είμαι καλά.
Μας λένε να μείνουμε εδώ.
Το δεύτερο μήνυμα ήταν στις 9:12.
Ήμουν στην τάξη.
Παίρνετε το μαγικό παραλληλόγραμμο...
...το κόβετε σε δύο κομμάτια.
Εγώ είμαι πάλι.
Μ' ακούς;
Κρίμα, ήλπιζα να σε βρω σπίτι.
Δεν ξέρω αν έμαθες τι συνέβη. Θέλω να ξέρεις ότι είμαι καλά.
Είμαστε εντάξει. Περιμένουμε να μας πούνε τι να κάνουμε.
Γίνεται χαμός εδώ. Περιμένουμε την πυροσβεστική.
Το τρίτο μήνυμα ήταν στις 9:58.
Η μαμά του Μιντς μας συνόδευε στο σπίτι.
Είπε ότι έγινε κάτι, αλλά δεν είπε τι.
Σταμάτησα σε ένα μαγαζί κι αγόρασα ένα χυμό.
Ήταν ακριβώς εκείνη η ώρα. Το ξέρω γατί κράτησα την απόδειξη.
Έγραφε την ώρα.
Εμπρός.
Θέλω να τα ακούσεις όλα.
Το τέταρτο μήνυμα ήταν στις 10:07.
Η μέση ταχύτητα βάδισης στην ηλικία μου είναι 1,3 μ/δευτ.
Το διάστημα ανάμεσα στα δύο μηνύματα είναι 9 λεπτά.
Άρα, περπάτησα 724 μέτρα...
...κι έφτασα στην εκκλησία της οδού Μπρόντγουεϊ.
Το ξέρω, γιατί πήγα και μέτρησα.
Εγώ είμαι.
Ήλπιζα να σε βρω σπίτι.
Ήθελα να σου μιλήσω, να σου εξηγήσω.
Μη, μη, περιμένετε ένα λεπτό, συγγνώμη.
Δεν μπορώ να μιλήσω πολύ στο τηλέφωνο.
Ήθελα να σου πω...
...ότι σ' αγαπώ πολύ.
Ήθελα να σου πω ότι σ' αγαπώ πολύ.
ΔΕΝ ΠΡΕΠΕΙ ΝΑ ΤΑ ΑΚΟΥΣ
Το πέμπτο μήνυμα ήταν στις 10:17.
Μιλούσα με τον Σταν το θυρωρό εκείνη την ώρα.
Είσαι εκεί;
Σήκωσέ το αν είσαι εκεί.
ΣΤΑΜΑΤΑ! ΦΤΑΝΕΙ
Όχι.
Έχει άλλο ένα μήνυμα. Το έκτο μήνυμα.
Στις 10:27.
ΣΤΑΜΑΤΑ! ΦΤΑΝΕΙ!
ΚΑΙ ΤΕΡΜΑ Η ΕΡΕΥΝΑ
Περίμενε ένα λεπτό!
Τι κάνεις;
ΤΟ ΚΑΝΕΙΣ ΧΕΙΡΟΤΕΡΟ ΑΝΤΙ ΓΙΑ ΚΑΛΥΤΕΡΟ
Γιατί να το κάνω καλύτερο;
Αυτό ήταν λοιπόν;
ΗΘΕΛΑ ΝΑ ΣΕ ΒΟΗΘΗΣΩ ΑΛΛΑ ΣΕ ΠΛΗΓΩΝΩ
Αν θες να φύγεις, φύγε!
Ήξερα από την αρχή ότι είσαι ο παππούς μου.
Αλλά μη φοβάσαι, σε κανέναν δε θα λείψεις.
Για την ακρίβεια, σου χρωστώ ευγνωμοσύνη.
Ο μπαμπάς μου ήταν ο καλύτερος, επειδή εσύ ήσουν ο χειρότερος!
Στο Λύκειο Επιστημών του Μπρονξ...
...ήταν αρχηγός της ομάδας μπέιζμπολ κι επιστημονικός συντάκτης.
Όταν αποφοίτησε, σπούδασε βιοχημεία.
Γνώρισε τη μαμά σε ένα βιβλιοπωλείο.
Της έκανε πρόταση στο Κονέκτικατ.
Κάθε καλοκαίρι πηγαίναμε εκεί και της ξανάκανε πρόταση γάμου.
Τη μέρα που γεννήθηκα, ξέρανε φύλλα μέσα σε βιβλία.
Τα έχω ακόμα στο παράθυρό μου.
Έγινε κοσμηματοποιός...
...για να βγάζει λεφτά για μας.
Του άρεσε η μυρωδιά της βενζίνης. Σιχαινόταν τις ντομάτες.
Μου μιλούσε πάντα σαν να είμαι μεγάλος.
Εσύ είσαι πιο δυστυχισμένος από μένα.
Πλειστηριασμοί
Γεια σας, λέγομαι Όσκαρ Σελ.
Όσκαρ, εσύ; Είμαι η Άμπι Μπλακ.
Ναι; Μ' ακούς;
Ο Όσκαρ Σελ είμαι!
Όσκαρ, πώς μεγάλωσες.
Πάμε.
Πού πάμε; Δεν πρέπει να μπαίνω σε αμάξια αγνώστων.
Σωστό, αλλά εμείς οι δυο δεν είμαστε άγνωστοι.
Μπες.
Την άλλη φορά σου είπα ότι δεν ήξερα τίποτα για το κλειδί.
Αλλά ξέρεις.
Ο άντρας μου...
...ο πρώην άντρας μου έκανε εκείνον τον πλειστηριασμό.
Σ' αυτόν πρέπει να μιλήσεις.
- Πού είναι ο πρώην άντρας σου; - Στη δουλειά. Θα σε πάω εκεί.
Κυριακάτικα δουλεύει;
Στην Ιαπωνία είναι Δευτέρα πρωί.
Είπε να ανεβείτε αμέσως.
Στον 32ο όροφο.
Δε θα 'ρθεις μαζί μου;
Θα σε περιμένω εδώ.
Καλή επιτυχία.
Πέρασε.
- Γεια σου. - Γεια σας.
Πώς μπορώ να σου φανώ χρήσιμος;
Γνωρίζατε τον πατέρα μου;
Ποιος είναι ο πατέρας σου;
Ο Τόμας Σελ.
Δε νομίζω. Δεν ξέρω κανέναν Σελ.
Πέθανε την 11η Σεπτεμβρίου.
Λυπάμαι.
Βρήκα ένα φάκελο που νόμιζα ότι ήταν για τη σύζυγό σας...
...εννοώ την πρώην σύζυγό σας. Μα εκείνη δεν είχε ιδέα.
Ήταν εκεί κι ένας που φώναζε. Τι ξέρετε για τον μπαμπά μου;
Πότε έγινε αυτό;
Πριν από 3 μήνες, 17 μέρες, 8 ώρες...
...16 λεπτά και 11, όχι, 12 δευτερόλεπτα.
Σήμερα στις 7:42:46 μ.μ...
βρήκα ένα απόκομμα εφημερίδας που έγραφε "ψάξε ασταμάτητα"...
...και βρήκα ένα τηλέφωνο στο πίσω μέρος.
Και το τηλέφωνο ήταν της Άμπι Μπλακ.
Εγώ ήμουν. Στο σπίτι εννοώ.
Έφυγα εκείνη τη μέρα.
Το ξέρω.
Τι είχε αυτός ο φάκελος;
Μπορώ να το δω;
Έγραφε τίποτα ο φάκελος;
Έγραφε "Μπλακ".
Και τον βρήκες σε ένα γαλάζιο βάζο;
Δεν το πιστεύω.
Εκπληκτικό.
Ψάχνω αυτό το κλειδί πάνω από ένα χρόνο.
Κι εγώ μήνες τώρα ψάχνω την κλειδαριά του.
- Άρα ψάχναμε ο ένας τον άλλον. - Τι ανοίγει το κλειδί;
- Μια τραπεζική θυρίδα. - Τι σχέση έχει με τον μπαμπά μου;
Με τον μπαμπά σου;
Το βρήκα στα πράγματά του. Δε ζει για να μου πει...
...κι έτσι ψάχνω μόνος μου.
Λοιπόν...
...κι εγώ έχασα τον πατέρα μου. Πριν από δύο χρόνια.
Πήγε για ένα...
τσεκάπ και...
Τέλος πάντων.
Ο γιατρός είπε ότι του έμεναν δύο μήνες ζωή.
Δεν ήξερα τι να κάνω τα πράγματά του, τα βιβλία, τα έπιπλά του.
- Δε θέλατε να τα κρατήσετε; - Όχι, δεν τα ήθελα.
Τα έβγαλα σε πλειστηριασμό.
Δεν είχα πολλές σχέσεις με τον πατέρα μου.
Τους τελευταίους μήνες της ζωής του έγραψε σε όλους:
Ξαδέλφια, συνεργάτες, ανθρώπους που πρώτη φορά άκουγα.
Έγραψε για όλα όσα ήθελε να κάνει...
...και για όσα είχε μετανιώσει.
Μοιράστηκε ό,τι δεν είχε μοιραστεί μαζί μου.
Όλα όσα θα ήθελα να ξέρω για εκείνον.
Θέλετε μια αγκαλιά;
Όχι, είμαι εντάξει.
Σ' εσάς δεν έγραψε;
- Ναι, αλλά φοβόμουν να το ανοίξω. - Εμένα θα μ' έτρωγε η περιέργεια.
Η γυναίκα μου μου είπε ότι είμαι γελοίος.
- Ότι κάνω σαν παιδί. - Αφού παιδί του ήσασταν.
Φοβόμουν ότι θα ήταν καμιά εξομολόγηση.
Ήλπιζα ότι θα μου ζητούσε συγγνώμη...
...ή θα μου έλεγε ότι μ' αγαπάει.
Ή κάτι προσωπικό για μας. Μα δεν έγραψε τίποτα απ' αυτά.
Στο τέλος της επιστολής του έγραφε:
"Έχω κάτι για σένα στο γαλάζιο βάζο...
...στην εταζέρα της κρεβατοκάμαρας.
Νομίζω ότι θα καταλάβεις γιατί σου το αφήνω."
Όμως είχα πουλήσει το γαλάζιο βάζο.
Το είχα δώσει στον πατέρα σου, πριν ανοίξω το γράμμα.
Κι έτσι, άρχισα να το ψάχνω.
Είχατε γνωρίσει τον πατέρα μου;
Νομίζω.
Τον θυμάστε;
Είπε κάτι για μια επέτειο.
Στις 14 Σεπτεμβρίου.
Είχε ετοιμάσει μια έκπληξη για τη μαμά σου.
Θα πήγαιναν σε ένα ακριβό εστιατόριο.
Το σμόκιν του.
Χρειαζόμουν σίγουρα το κλειδί.
Έπρεπε να βρείτε τον μπαμπά.
Δεν ήξερα όμως πού να ψάξω. Δεν ήξερα καν το όνομά του.
Τριγυρνούσα μέρες στη γειτονιά του πατέρα μου...
...μπας και τον συναντήσω τυχαία.
Έβαλα αγγελία ότι ψάχνω αυτόν που αγόρασε το βάζο...
...στον πλειστηριασμό στην 75η οδό.
Αλλά ήταν μια βδομάδα μετά...
την 11η Σεπτεμβρίου...
...και οι άνθρωποι κολλούσαν παντού αφίσες.
Λοιπόν...
...δε χρειάζεται να ψάχνετε άλλο.
Λυπάμαι που δε βρήκες αυτό που έψαχνες.
Δεν πειράζει.
Έλα να πάμε μαζί στην τράπεζα.
Θα ανακαλύψουμε μαζί τι περιέχει η θυρίδα.
Είστε πολύ καλός. Αλλά δε θέλω.
Είσαι καλά;
Να σας πω κάτι που δεν έχω πει σε κανέναν;
Ασφαλώς.
Εκείνη τη μέρα, σχολάσαμε σχεδόν αμέσως.
Πήγα στο σπίτι.
Ο φίλος μου θα μου τηλεφωνούσε. Πήγα στον τηλεφωνητή.
Βρήκα τα μηνύματα.
Από το φίλο σου;
Από τον μπαμπά μου.
Ήταν μέσα στο κτήριο.
Υπάρχει κάτι που δεν έχω πει σε κανέναν.
Σε κανέναν ποτέ.
Χτύπησε το τηλέφωνο.
Θεέ μου.
Δεν μπορούσα να το σηκώσω. Δεν μπορούσα.
Χτυπούσε, χτυπούσε, κι εγώ δεν μπορούσα να κουνηθώ.
Ήθελα να το σηκώσω, μα δεν μπορούσα. Ήταν αδύνατον.
Βγήκε ο τηλεφωνητής. Ακούστηκε το μπιπ.
Έκτο μήνυμα, 11 Σεπτεμβρίου, 10:27.
Τότε άκουσα τη φωνή του μπαμπά.
Είσαι εκεί;
"Είσαι εκεί;"
Με χρειαζόταν, κι εγώ δεν μπορούσα να το σηκώσω.
Φοβόμουν. Δεν μπορούσα.
"Είσαι εκεί;" Εννιά φορές ρώτησε. Το ξέρω, τις έχω μετρήσει.
Γιατί δεν είπε "κανείς";
"Είναι κανείς εκεί;" Το "είσαι" είναι προσωπικό.
Νομίζω πως ήξερε ότι ήμουν εκεί.
Ίσως το επαναλάμβανε, για να βρω το θάρρος να απαντήσω.
Ανάμεσα στην τρίτη και την τέταρτη φορά...
...μεσολάβησαν 15 δευτερόλεπτα.
Είσαι εκεί;
Από πίσω, ακούγονταν κλάματα.
- Είσαι εκεί; - Ακούγονταν ελικόπτερα.
Είσαι εκεί;
Ακούγονταν γυαλιά που έσπαγαν.
Είσαι εκεί; Είσαι...
Και μετά κόπηκε.
- Θα με συγχωρήσετε; - Να σε συγχωρήσω;
Επειδή δεν μπόρεσες να σηκώσεις το τηλέφωνο;
Επειδή δεν μπόρεσα να το πω σε κανέναν.
Φυσικά και σε συγχωρώ.
Δε φαντάζεστε πόσο με ανακουφίζει αυτό.
Ελπίζω να βρείτε αυτό που ψάχνετε.
Πρέπει να φύγω.
Ευχαριστώ.
Τι κάνει;
Όσκαρ!
Δώσ' το μου, δώσ' το μου, δώσ' το μου.
Ησύχασε, δώσε μου το.
Δώσ' το μου. Ησύχασε.
Άφησέ το, άφησέ το.
Άφησέ το, μωρό μου.
Έλα, άφησέ το.
Ηρέμησε, ηρέμησε.
Σου υπόσχομαι, θα συνέλθω γρήγορα. Θα γίνω κανονικός.
Δε θέλω ν' αλλάξεις. Είσαι τέλειος.
Προσπάθησα πολύ, μαμά. Έκανα ό,τι μπορούσα.
Το ξέρω.
Το ξέρω, το ξέρω.
Όχι, δεν ξέρεις.
- Ξέρω. - Αλήθεια, μαμά, δεν ξέρεις.
Ο μπαμπάς θα ήταν περήφανος που δεν έπαψες να ψάχνεις.
Αγάπη μου, λες ότι θα σ' άφηνα εγώ ποτέ από τα μάτια μου;
Λες ότι θα άφηνα να σου συμβεί κακό;
Πάντα ήξερα πού ήσουν.
Πάντα.
Ήξερες;
Όταν ο Σταν ο θυρωρός μού είπε ότι πήρες...
τους τηλεφωνικούς καταλόγους τάχα για την απογραφή...
...κατάλαβα ότι κάτι σκάρωνες.
Πώς;
Έχουμε ακόμα επτά χρόνια μέχρι την επόμενη απογραφή.
Πήγα στο δωμάτιό σου και προσπάθησα να σκεφτώ όπως εσύ.
Ήθελα να καταλάβω.
Με κατασκόπευες;
Σ' έψαχνα.
Βρήκα τη λίστα με τους Μπλακ μέσα στο επιτραπέζιο.
Είδα το ευρετήριο των πέντε συνοικιών.
- Το ΑΕΖ μου. - Το ποιο;
Ανατρεπόμενο Ευρετήριο Ζωνών.
Έβαζες τα τέσσερα τελευταία ψηφία των τηλεφώνων.
Νόμιζα ότι ήταν έξυπνο.
Ήταν πολύ έξυπνο.
Έφτιαξα κι εγώ χάρτη.
Και σημείωσα όλες τις ζώνες.
104.
216 διευθύνσεις.
472 άνθρωποι με το όνομα Μπλακ.
Έφτιαξα μια λίστα με όσους θα συναντούσες κάθε σαββατοκύριακο.
Τηλεφωνούσα σε όσους είχες πάει...
...και πήγαινα να γνωρίσω όσους επρόκειτο να επισκεφτείς.
Αλήθεια;
Όλους;
Μετά το θάνατο του άντρα μου, ο γιος μου ψάχνει την πόλη...
...με ένα κλειδί που πιστεύει ότι είναι στοιχείο.
Ευχαριστώ. Ευχαριστώ πολύ.
Όταν έρθει σ' εσάς... Πήρε το χάρτη και...
Ευχαριστώ.
Ευχαριστώ πολύ.
Ευχαριστώ.
- Χέκτορ Μπλακ, ο αγκαλίτσας. - Με αγκάλιασε 17 φορές.
Δε μ' άφηνε να φύγω.
Πιστεύει ότι έχει σχέση με το θάνατο του πατέρα του.
Τι λυπητερή ιστορία.
Μου άρεσε η Ελέιν Μπλακ με τα πέντε φασαριόζικα παιδιά.
Σου έδωσαν ζωγραφιά;
Ένα σωρό.
Όταν έρθει και σ' εσάς, ανεβάστε τον σ' εκείνο εκεί...
Και η Λι-Αν Μπλακ;
Έβαλε τις φωνές και μ' έδιωξε.
Κι εμένα.
Δεν ξέρω αν έχετε σχέση εσείς...
Φύγετε. Φύγετε, σας παρακαλώ. Φύγετε!
Η ιστορία της Λόνα Μπλακ είναι φοβερή.
Νόμιζα ότι θα έβαζε τα κλάματα.
Θα συνέλθει. Μόνο λίγες ερωτήσεις θα σας κάνει.
Σίγουρα θα το αντέξετε;
- Όταν πήγα, ήταν μια χαρά. - Αλήθεια;
Ήξερα ότι θα σου έπαιρνε πολύ χρόνο από την Έλενορ Μπλακ...
...στον Χάρλαν Μπλακ στο Μπούσγουικ.
Λυπάμαι πολύ για τον πατέρα σου.
- Μαμά, ήρθε το αγοράκι. - Το αγοράκι.
Οι μαμάδες μας μοιάζουν, τι λες κι εσύ;
Ώστε ήξερες για το κλειδί.
Ήξερα ότι έψαχνες να βρεις απαντήσεις.
Κι έπρεπε να σε συντροφέψω σ' αυτό.
Δε φοβόσουν μη με βιάσουν, με σφάξουν ή με στραγγαλίσουν;
Φοβόμουν ασταμάτητα.
Μου κοβόταν η ανάσα ώσπου να γυρίσεις.
- Καλώς τον. - Ήρθα.
Νόμιζα ότι μόνο ο μπαμπάς σκεφτόταν σαν εμένα.
Κι εγώ.
Πολλοί από αυτούς είχαν χάσει κάτι ή κάποιον, μαμά.
Όπως εμείς.
Τι σου λείπει πιο πολύ από εκείνον;
Μου λείπουν πάρα πολλά.
Μου λείπει που έλεγε αν κάνει κρύο, αγγίζοντας το τζάμι.
- Που όταν γύριζε σπίτι έλεγε... - "Τι κάνετε εσείς εδώ;"
Που βύθιζε όλο του το χέρι στα σακιά με τον άκοπο καφέ...
...γιατί του άρεσε η αίσθηση.
Αυτό με νευρίαζε, γιατί όλος ο κόσμος τον κοιτούσε.
- Αλήθεια; - Δεν ξέρω. Δεν ξέρω.
Μου λείπει η φωνή του.
Μου λείπει η φωνή του να μου λέει ότι μ' αγαπάει.
Κι εμένα.
Μαμά.
Μπορείς να ξαναερωτευτείς αν θες, δε με πειράζει.
Εκείνος ήταν ο πρώτος μου έρωτας. Κανείς δε θα 'ναι σαν αυτόν.
Κανείς.
Μου το είπε. Είπε:
"Την αγαπώ πολύ τη μαμά σου. Είναι πολύ καλή κοπέλα."
Μαμά.
Δε σου λέω συχνά ότι σ' αγαπώ, έτσι;
Μου το λες.
Μωρούλι μου.
Μου το λες.
Έσπασε η σκάλα.
Πολύ νωρίς δεν πας σχολείο σήμερα;
Δεν έχουμε σχολείο. Είναι η εθνική γιορτή.
Τον Φεβρουάριο δεν είναι;
Έχει αλλάξει.
Έγραψα ένα γράμμα σε όλους αυτούς που γνώρισα.
Τους έγραψα:
"Αγαπητέ/ή κύριε/κυρία/δεσποινίς...
Άμπι, Χαζέλ, Τόμι, Ελέιν...
...τέλος πάντων όλους τους Μπλακ που είχα γνωρίσει.
Ίσως με θυμάστε.
Με λένε Όσκαρ Σελ.
Έψαχνα να βρω την κλειδαριά...
...για το κλειδί που νόμιζα ότι μου είχε αφήσει ο πατέρας μου.
Οι περισσότεροι ήσασταν ευγενικοί και εξυπηρετικοί.
Σας ευχαριστώ πολύ γι' αυτό.
Σας ευχαριστώ για τη βόλτα με το άλογο...
...και για τη φωτογραφία που μου έβγαλε ο Τέιλορ.
Εντέλει το κλειδί εκείνο δεν ήταν για μένα.
Ήταν για τον κύριο Ουίλιαμ Μπλακ...
...που ίσως το χρειαζόταν περισσότερο.
Απογοητεύτηκα, όπως ήταν φυσικό...
...αλλά χαίρομαι που βρέθηκε ο πραγματικός του ιδιοκτήτης.
Είναι καλύτερα που απογοητεύτηκα...
...από το να μην έβρισκα τίποτα.
Ο μπαμπάς μού έλεγε ότι η Νέα Υόρκη είχε και έκτη συνοικία.
Προσπάθησαν να τη σώσουν, μα δεν μπόρεσαν...
...κι έτσι χάθηκε για πάντα.
Όσο κι αν το θέλω...
...ο μπαμπάς μου δε θα ξαναγυρίσει.
Νόμιζα ότι δεν μπορούσα να ζω χωρίς αυτόν, μα τώρα ξέρω πως μπορώ.
Ο μπαμπάς μου θα με καμαρώνει γι' αυτό.
Αυτό θέλω περισσότερο από καθετί".
ΑΠΟΣΤΟΛΗ Νο 6 ΕΞΑΙΡΕΤΙΚΑ ΔΥΝΑΤΑ & ΑΠΙΣΤΕΥΤΑ ΚΟΝΤΑ
ΑΦΙΕΡΩΜΕΝΟ ΣΤΟΝ ΣΕΡ ΤΟΜΑΣ ΣΕΛ ΚΟΣΜΗΜΑΤΟΠΟΙΟ ΟΞΥΜΩΡΟΛΟΓΟ
Πήρα τη διεύθυνση του Νοικάρη από τη γιαγιά.
Ήθελα να του πω ότι είναι ένας εγωιστής μαρουλάκας...
...μα δεν του το 'πα.
Του ζήτησα να έρθει στο σπίτι.
"Συγχαρητήρια, Όσκαρ.
Με απίστευτη γενναιότητα και εξυπνάδα για την ηλικία σου...
...έφερες εις πέρας την αναγνωριστική αποστολή Νο 6.
Απέδειξες την ύπαρξη της Έκτης Συνοικίας...
...και τη δική σου υπεροχή.
Όπου κι αν βρίσκονται, οι κάτοικοι της Έκτης Συνοικίας, σε δοξάζουν.
Το ίδιο κι εγώ.
Και τώρα, γύρνα στο σπίτι."
Subrip-Διορθώσεις ΕΡΓΑΣΤΗΡΙ ΥΠΟΤΙΤΛΩΝ
Συγχρονισμός: amerzone